ประชาชนประทับใจที่ได้เที่ยวชมงานอุ่นไอรัก คลายความหนาว สายน้ำแห่งรัตนโกสินทร์ เนื่องจากได้เห็นบรรยากาศที่อบอุ่น และเป็นงานที่มีคุณค่าต่อแผ่นดิน
ประชาชนประทับใจที่ได้เที่ยวชมงานอุ่นไอรัก คลายความหนาว สายน้ำแห่งรัตนโกสินทร์ เนื่องจากได้เห็นบรรยากาศที่อบอุ่นและเป็นงานที่มีคุณค่าต่อแผ่นดิน

ประชาชนจากทุกพื้นที่ยังคงทยอยเดินทางไปเที่ยวชมงาน อุ่นไอรัก คลายความหนาว สายน้ำแห่งรัตนโกสินทร์ อย่างต่อเนื่อง โดยบรรยากาศวันนี้เป็นไปอย่างคึกคัก ประชาชนต่างแต่งกายด้วยชุดไทยและชุดสุภาพ เข้าร่วมชมงานและถ่ายรูป เพื่อร่วมเก็บบันทึกภาพบรรยากาศที่อบอุ่นไว้เป็นที่ระลึก โดยเฉพาะโซนจัดแสดงที่มีการจำลองเรือพระราชพิธี ทั้ง 4 ลำ 
ประชาชนที่มาเที่ยวชมงานบอกว่า รู้สึกประทับใจที่มีการจัดงานอุ่นไอรัก คลายความหนาว สายน้ำแห่งรัตนโกสินทร์ขึ้น โดยส่วนตัวชื่นชอบทุกอย่างทั้งรูปแบบการจัดงาน การออกร้านของหน่วยงานภาครัฐและเอกชน รวมถึงเจ้าหน้าที่ที่ดูแลประชาชนอย่างเต็มที่

นอกจากนี้ ยังมีการจำหน่ายอาหารและการออกร้านจากหน่วยงานต่างๆ อีกจำนวนมาก สำหรับประชาชนที่สนใจสามารถไปเที่ยวชมงาน อุ่นไอรัก คลายความหนาว สายน้ำแห่งรัตนโกสินทร์ ได้ทุกวันที่บริเวณพระลานพระราชวังดุสิตและสนามเสือป่า ซึ่งจัดขึ้นทุกวันไปจนถึงวันที่ 19 มกราคม 2562